Na podlagi 21. člena Zakona o lokalni samoupravi (Uradni list RS, št. 72/93, 6/94, 45/94, 57/94, 14/95, 20/95, 63/95, 73/95, 9/96, 39/96, 44/96, 26/97, 70/97, 10/98, 74/98, 4/99, 12/99, 59/99, 70/00, 100/00) in 21. člena Statuta Občine Šenčur (Uradni vestnik Gorenjske, št. 6/95, 6/96, 36/98 in 21/99), je občinski svet Občine Šenčur  na svoji 25. seji, dne 13.02.2002  sprejel





     P R A V I L N I K 

     o denarni pomoči za novorojence

1. člen

Ta pravilnik ureja dodeljevanje enkratne denarne pomoči za novorojence družinam v Občini Šenčur, določa upravičence, višino pomoči, ter pogoje in postopek za uveljavitev pomoči.

2. člen

Upravičenec po tem pravilniku je eden od staršev novorojenca, če sta z otrokom državljana Republike Slovenije in imata stalno prebivališče na območju Občine Šenčur.

Če starša ne živita skupaj, uveljavlja pravico do denarne pomoči tisti od staršev, s katerim ima otrok prijavljeno skupno stalno prebivališče v  občini Šenčur.

3. člen

Višina enkratne denarne pomoči znaša za prvorojenca 20.000,00 SIT, za vsakega nadaljnjega otroka se znesek poviša za 10.000,00 SIT.

Upravičenec uveljavlja pravico do denarne pomoči za novorojenca z vlogo, ki jo poda pisno v sprejemni pisarni Občine Šenčur. 

4. člen

K vlogi iz prejšnjega člena mora upravičenec obvezno priložiti:

· izpisek iz rojstne matične knjige  za novorojenca,

· potrdilo o stalnem prebivališču novorojenca in tistega od staršev, ki uveljavlja pravico,

· kopijo prve strani hranilne knjižice novorojenca in

- 
potrdilo Davčnega urada  o davčni številki novorojenca.

5. člen

Upravičenci uveljavljajo pravico do denarne pomoči v letu, v katerem je bil otrok rojen, oziroma najkasneje do 31. januarja naslednjega leta za otroke rojene v preteklem letu.

6. člen

O dodelitvi denarne pomoči  odloči občinska uprava z odločbo. Zoper odločbo se lahko vlagatelj pri županu Občine Šenčur pritoži v 15 dneh po vročitvi odločbe.

7. člen


Ta pravilnik začne veljati z dnem objave v Uradnem vestniku Gorenjske.

Številka:  15202/02-1 

Šenčur, dne 13.02.2002

Občina Šenčur

Župan

Franc Kern, ing. 

